Ancelotti henter det siste store troféet
Men det kommer til å bli jevnt, og Real Madrid kommer til å få kamp fra nettopp Atlético Madrid, men også erkerival Barcelona, helt inn til døra. Det er likevel visse grunner som taler for at de hvitkledde fra hovedstaden vinner La Liga denne sesongen. For første gang siden 2004 er det en annen regjerende spansk seriemester enn Real Madrid eller Barcelona. Nå har Real Madrid styrket sin allerede voldsomme offensive slagkraft, og VG tror det holder til å ta tilbake tronen. Bredden er enorm, og rutinerte Carlo Ancelotti har trolig klokskapen som skal til for å få brukt spillerne best mulig. Dermed vil han hente det siste av de tre virkelig store troféene for Real Madrid. Forrige sesong vant han cupen og Champions League med Real Madrid, og i år skal laget også få bryne seg på internasjonal motstand i VM for klubblag. Barcelona er et lite spørsmålstegn. Hvor står Messi etter at VM-gullet røk? Når er Neymar tilbake på topp? Og hvordan blir returen for Luis Suárez? Hvordan få plass til alle tre samtidig? En rekke klubber kan ta den fjerde Champions League-plassen, og en rekke klubber kan ende på nedrykksplass. Som i England er det et øvre sjikt, et "på den øvre halvdelen"-sjikt - samt et stort nedre sjikt - halve ligaen kan ende på nedrykksplass.Vant Champions League og cupen, men tredjeplassen i serien var meget skuffende. Styrket med VM-toppscorer James Rodríguez og verdensmester Toni Kroos. Bortsett fra keeper Diego López er ingen spillere av betydning borte. Trener Carlo Ancelottis største utfordring blir hvordan han skal klare å få det beste ut av så mange stjernespillere. Og hvem skal stå i mål, veteranen Iker Casillas, som det har kladdet litt for i et par år, eller nyinnkjøpte Keylor Navas?Har påbegynt et nytt prosjekt med en ny trener. Luis Enrique vil ha en noe mer direkte spillestil. «Barça» er styrket med Sevilla-kaptein Ivan RakitiÄ og omstridte Luis Suárez. Suárez er ikke spilleklar før 25. oktober (dagen før El Clasico del I), og fra da av kan altså Barcelona stille med en av de villeste angrepsrekkene noen gang, med Neymar, Lionel Messi og Luis Suárez.Den regjerende mesteren har mistet sine to største stjerner, keeper Courtois og toppscorer Costa (begge til Chelsea). Men den intense spillestilen er ikke til salgs. Diego Simeone vil sørge for at det fortsatt vil gjøre vondt å møte Atlético. Antoine Griezmann er en meget spennende tilvekst, så gjenstår det å se hva Mario MandÅ¾ukiÄ kan prestere i et lag som ikke dominerer kamper som han er vant til fra Bayern München.Trener Unai Emery har måtte se mange spillere forsvinne - Rakitic til Barcelona og Moreno til Liverpool de to største. Har imidlertid hentet flere spennende erstattere, blant annet i Iago Aspas og duoen Denis Suárez og Gerard Deulofeu (begge på lån fra Barcelona). Størst forventninger er det likevel til Ever Banega, som gjenforenes med trener Emery. Sevilla skal også forsvare seieren i Europa League.Skuffende åttendeplass i forrige sesong. Har mistet tre viktige forsvarsspillere i Mathieu, Bernat og Senderos. Gode erstattere i verdensmester Shkodran Mustafi, André Gomes, Bruno Zuculini og ikke minst den brasilianske spissen brassen Rodrigo. Uten e-cup kan laget fokusere på serien, men Valencia må få i gang spissene. Jonas ble toppscorer forrige sesong med fattige ti ligamål.Ernesto Valverde har mistet en sentral brikke i Ander Herrera (Manchester United), uten å ha hentet andre enn Borja Viguera (angrep), toppscorer fra ligaen under. Med Champions League eller Europa League på programmet blir det mange tøffe kamper for baskerne. Det tærer på troppen, og forrige gang klubben kombinerte Europa med La Liga endte laget på 10. plass (2011/12).Trener Marcelino ledet Villarreal til en imponerende sjetteplass i comeback-sesongen. Har beholdt stammen, og i tillegg fått inn forsterkninger som Víctor Ruiz og Jonathan dos Santos. Kommer likevel til å bli en lang og hard sesong. Klare for Europa League og Villarreal rykket ned forrige gang de var på tur i Europa (Champions League 2011/12).Salgene av Claudio Bravo (105 millioner kroner) og Antoine Griezmann (250 millioner) har gitt gode penger i kassa. 70 millioner av dem er brukt på Alfred Finnbogason, og islendingen danner en spennende angrepsduo med meksikanske Carlos Vela (16 seriemål i fjor). Etter et skademareritt i QPR kan også Esteban Granero bli en god investering.Har forsterket laget sitt med blant andre veteranen Arthur Boka og Luis Alberto (på lån fra Liverpool). I tillegg har solkystlaget erstattet sin keeperstjerne Willy Caballero (Manchester City) med den meksikanske VM-helten Guillermo Ochoa. Málaga virker å ha tatt et steg i riktig retning etter det økonomiske klusset som fikk laget utestengt fra Europa forrige sesong.Etter å ha reddet plassen med to seire i de to siste rundene i comeback-sesongen for to år siden, gjorde Celta Vigo et byks på tabellen under nåværende Barcelona-sjef Luis Enrique. Den nye treneren Eduardo Berizzo har spennende offensive spillere i Nolito (14 seriemål) og de to nysignerte Pablo Hernández og Joaquin Larrivey. Sergi Gomez er et godt forsvarsskjøp.Avsluttet forrige sesong verst av alle, med bare én seier på de siste 10 kampene. 37 år gamle Sergio har gått gradene i klubben og får sin første sesong som A-lagstrener. På topp lukter det mål med Sergio García og nysigneringen Felipe Caicedo, men klubben har slitt de siste tre årene (14-13-14), spesielt når det drar seg til.Merker nok tapet av Yashine Brahimi (Porto), men har gjort en svært viktig trenersignering i Joaquín Caparrós. Han har over 30 sesonger bak seg som sjef - til tross for at han bare er 58 år. Laget har beholdt toppscorer Youssef El Arabi (12 ligamål), og kanskje kan dette bli Granadas beste sesong siden opprykket for tre år siden (17-15-15).Rumenske Cosmin Contra kom inn i mars og reddet videre La Liga-plass for Getafe etter en solid sluttspurt (3-2-0 på de fem siste). Den tidligere Milan-, Atlético og Getafe-spilleren har forsterket laget bakover med Valencia-duoen Míchel (lån) og Vicente Guaita (keeper), der sistnevnte utgjør den største forskjellen. Mangler imidlertid en målgarantist på topp.Overlevde sin første sesong i den øverste divisjonen på 24 år. Endte ett poeng over nedrykk, men trener Fran Escribá har tatt grep: 19 år gamle Mario Pasalic (på lån fra Chelsea) er spådd en lovende fremtid og spesielt Faycal Fajr (midtbane) styrker troppen sammen med Pedro Mosquera og den spennende chileneren Enzo Roco, som var meget nær en plass i Chiles VM-tropp.Tilbake i La Liga. Jojo-tilværelse de siste fire årene. Denne sesongen ser det ut som om de igjen kan begynne å etablere seg på det øverste nivået i Spania. Erfarne Víctor Fernández er hentet inn som trener, og han har noen par spennende spillere i stallen sin. Forventninger knyttet til innleide José Rodríguez (fra Real Madrid) og Isaac Cuenca, som aldri slo til i Barcelona.Kaos er ordet som best kan brukes for å beskrive sommeren til Rayo. Over 15 spillere har forlatt Vallecas, deriblant toppscorer Fernández, og nesten like mange har kommet inn. Trener Paco Jémez' største utfordring blir å sette sammen et helt nytt lag, der det er knyttet ekstra spenning til Javier Aquino og Jonathan Pereira (begge angrep).Har mistet trener Caparrós og ligaens kanskje beste keeper i Keylor Navas (til Real Madrid). Få innslupne mål var nøkkelen forrige sesong, for laget sliter offensivt. David Barral ble toppscorer med bare syv ligamål på 32 kamper, og det er heller usikkert om brassen Rafael Martins, som har vært på utlån så å si hele sin karriere, kan bedre på den statistikken.Almería har kun fem sesonger i den øverste divisjonen (alle siden 2007), og kjemper hardt for å etablere seg. Ble reddet en solid sluttspurt (3-1-0 på siste fire) i forrige sesong. Låner Wellington Silva fra Arsenal (bare tre mål på 38 kamper i Murcia i forrige sesong). Midtbanespiller og kortsanker Verza en av nøkkelspillerne dersom Almería skal holde seg oppe.Vesle Eibar fra baskerbyen med under 30.000 innbyggere skal få det tøft. Mange brikker fortsatt ikke på plass for trener Gaizka Garitano, der innleide Manu har flere La Liga-kamper (og klart flere La Liga-mål) enn alle sine nye lagkamerater til sammen. Manu gjorde imidlertid lite på utlån i Elche forrige sesong (to mål på 23 kamper).Fikk den siste kvalifiseringsplassen i Segunda (7. plass) - ettersom Barcelona B ikke kunne ta steget - og vant den påfølgende play-off-en. Nå venter en mye tøffere sesong, og Albert Ferrer har hentet inn et helt lag av spillere, deriblant argentinske Fede (ving), for å holde seg oppe. Den inleide angriperen Aleksander Pantic (fra Villarreal) kan bli sentral. * Forrige sesongs plassering i parentes. De tre nederste rykker ned.I dag: 19.00: Málaga - Athletic Bilbao 21.00: Granada - Deportivo 21.00: Sevilla - Valencia 23.00: Almería - Espanyol I morgen: 19.00: Eibar - Real Sociedad 21.00: Barcelona - Elche 21.00: Celta Vigo - Getafe 23.00: Levante - Villarreal Mandag: 20.00: Real Madrid - Córdoba 22.00: Rayo Vallecano - Atlético Madrid
Forrige sesong ledet han Real Madrid til cup- og Champions League-gull. Nå tror VG at Carlo Ancelotti (55) tar seriegullet fra byrival Atlético.